Normainėlių kapinių koplyčia
Apie Normainių kaime saugomą koplytėlę žr. Normainių dvaras 55°13′41″š. pl. 24°13′01″r. ilg.﻿ / ﻿55.227987°š. pl. 24.217006°r. ilg.﻿ / 55.227987; 24.217006 Normainėlių kapinių koplyčia – nedidelė mūrinė koplyčia, stovinti Normailėlių kaimo kapinėse, Žeimių seniūnijoje, Jonavos rajone, 1,6 km į vakarus nuo kelio  232  Vilijampolė–Žeimiai–Šėta . Važiuojant ties rodykle „Normainėlių g.“ pasukama į žvyrkelį šalia Juškonių kaimo gamybinių pastatų. Kapinės įsikūrusios lygių laukų apsuptyje žvyrkelių sankirtoje, ant nedidelės kalvelės. Jos sutvarkytos, riboto laidojimo, užima 0,08 ha plotą. Koplyčia stovi priekiniame kapinių kampe, prie įėjimo vartelių. Normainėliai priklauso Šėtos Švenčiausiosios Trejybės parapijai.